**Δελτίο Τύπου**

**Θέμα: Υπογραφή σύμβασης για την ανακαίνιση των ΚΕΠ Δήμου Λευκάδας**

Ο Δήμος Λευκάδας ανακοινώνει την υπογραφή σύμβασης για την ανακαίνιση και τον εκσυγχρονισμό των ΚΕΠ του Δήμου, μεταξύ του Δημάρχου Λευκάδας, κ. Ξενοφώντα Βεργίνη, και του αναδόχου κ. Κωνσταντίνου Αναγνωστού.

Το έργο, συνολικού προϋπολογισμού **101.016,53€** (συμπεριλαμβανομένου Φ.Π.Α.), χρηματοδοτείται από το **Εθνικό Σχέδιο Ανάκαμψης και Ανθεκτικότητας Ελλάδα 2.0**.

Οι παρεμβάσεις θα πραγματοποιηθούν στα ΚΕΠ Λευκάδας, Νυδρίου, Καρυάς, Βασιλικής και Σφακιωτών, με στόχο τη δημιουργία σύγχρονων και λειτουργικών χώρων για την καλύτερη εξυπηρέτηση των πολιτών.

Ο Δήμαρχος Λευκάδας, κ. Ξενοφών Βεργίνης, δήλωσε:
«Η ανακαίνιση των ΚΕΠ είναι ένα σημαντικό βήμα για τη βελτίωση των υποδομών και της καθημερινής εξυπηρέτησης των πολιτών μας. Το έργο αυτό εντάσσεται στις δράσεις εκσυγχρονισμού του Δήμου μας».

Από το Δήμο Λευκάδας